Държавен вестник, бр. 9, 2011 г., стр. 43

БРОЙ  9	
Д Ъ Р Ж А В Е Н  В Е С Т Н И К 	
СТР.  43  
(7) В случай че указанията по ал. 6 не са 
изпълнени в срок, общинската избирателна 
комисия отказва регистрация.
(8) Отказът на общинската избирателна ко­
мисия може да се обжалва пред Централната 
избирателна комисия по реда на чл. 33, ал. 3.
Раздел V
Регистрация на инициативните комитети
Участие в изборите
Чл. 96. В изборите участват инициативните 
комитети, регистрирани във:
1. Централната избирателна комисия – при 
избори за президент и вицепрезидент на репуб­
ликата и за членове на Европейския парламент 
от Република България;
2. районните избирателни комисии – при 
избори за народни представители;
3. общинските избирателни комисии – при 
избори за общински съветници и кметове.
Създаване, представителност и ред за 
регистриране
Чл. 97. (1) За издигане на независим кандидат 
се създава инициативен комитет от трима до 
7 избиратели с постоянен адрес или адрес на 
пребиваване – за гражданите на друга държа­
ва – членка на Европейския съюз, на:
1. територията на изборния район – при из­
бори за народни представители и за общински 
съветници и кметове;
2. територията на страната – при избори за 
членове на Европейския парламент от Репуб­
лика България.
(2) За издигане на кандидати за президент 
и вицепрезидент на републиката се създава 
инициативен комитет с не по-малко от 21 
избиратели с постоянен адрес на територията 
на страната.
(3) Всеки избирател може да участва само 
в един инициативен комитет.
(4) Членовете на инициативния комитет 
определят с решение лицето, което да го 
представлява. 
(5) Инициативният комитет представя заяв­
ление за регистрация, подписано от всички чле­
нове на инициативния комитет, не по-късно от:
1. 60 дни преди изборния ден при избори 
за президент и вицепрезидент на републиката 
и за членове на Европейския парламент от 
Република България;
2. 50 дни преди изборния ден при избори 
за народни представители;
3. 55 дни преди изборния ден при избори 
за общински съветници и кметове.
(6) Заявлението по ал. 5 се подава от лицето, 
представляващо инициативния комитет.
(7) В заявлението по ал. 5 се посочват:
1. имената и единният граждански номер 
на избирателите по ал. 1, т. 1 – при избори за 
народни представители и по ал. 2; имената и 
единният граждански номер (личен номер) 
на избирателите по ал. 1, т. 1 – при избори за 
общински съветници и кметове и по т. 2; 
2. за издигане кандидатурата на кой граж­
данин за независим кандидат се създава ини­
циативният комитет;
3. искане за регистрация на инициативния 
комитет за участие в изборите;
4. адрес и телефон за връзка.
(8) Към заявлението по ал. 5 се прилагат:
1. решение за създаване на инициативния 
комитет и решение за определяне на лицето, 
което да го представлява; 
2. нотариално заверени образци от подписите 
на лицата, участващи в инициативния комитет;
3. декларация по образец, подписана от всеки 
член на инициативния комитет, че отговаря на 
условията по чл. 3;
4. декларация по образец, подписана от 
всеки член на инициативния комитет, че няма 
да обработва и предоставя личните данни на 
включените в подписката за подкрепа на не­
зависимия кандидат лица за други цели, освен 
предвидените в този кодекс;
5. удостоверение за новооткрита банкова 
сметка на лицето, представляващо инициатив­
ния комитет, която ще обслужва само предиз­
борната кампания.
(9) Съответната избирателна комисия из­
вършва проверка на заявлението и приложени­
те към него документи. При установяване на 
непълноти съответната избирателна комисия 
дава незабавно указания за отстраняването им 
в срок до три дни, но не по-късно от крайния 
срок за регистрация.
(10) В случай че указанията по ал. 9 не са 
изпълнени в срок, съответната избирателна 
комисия отказва регистрация.
(11) Отказът на Централната избирателна 
комисия може да се обжалва пред Върховния 
административен съд по реда на чл. 26, ал. 8. 
(12) Отказът на районната или общинската 
избирателна комисия може да се обжалва пред 
Централната избирателна комисия по реда на 
чл. 29, ал. 3, съответно по реда на чл. 33, ал. 3.
Г л а в а  с е д м а
КАНДИДАТИ
Раздел І
Общи положения
Издигане на кандидати
Чл. 98. (1) Кандидати за всеки вид избор 
могат да издигат партии, коалиции от партии 
и инициативни комитети на избирателите за 
издигане на независими кандидати.
(2) Партиите и коалициите от партии, 
кои­то издигат кандидати, трябва да отговарят 
на изискванията на Закона за политическите 
партии и на изискванията на този кодекс.